OBSERVATIONES ZOOLOGICAE. 
I9O 
Aurium apertura ampla , elliptica, quatuor linearum. Inter oculos et aures 
regio triangularis nuda citrina ; ante eam plumae erectae cristam quasi effor- 
mant uti in otide tarda. In eam cristam linea fusca ex angulo oculorum an- 
teriore , et alia ex mandibula inferiore excurrit. Lingua cartilaginea acuta 
integra. 
Gula alba. Colli pennae albae media linea longitudinali fusca. Dorsum 
totum gryseo -fuscum. Abdomen , femora , crissum et alae subtus in uni- 
versum albae. Uropygium et rectrices mediae dorsi colore. 
Rectrices duodecim. Prima alba apice nigro , in margine tenuiore nigre- 
dine longius producta. Secunda similis , sed tenuioribus marginis nigredine 
minus producta, fascia una dilute fusca. Tertiae apex aequaliter fere niger, 
et fasciae duae transversae fuscae, margo tenuis ab eis fasciis ad basin gryseus. 
Quarta similis, sed fasciis subternis, marginis quoque latioris ora aliquantum 
grysea. In reliquis fasciae et fuscus color eadem ratione crescunt. Hae rectrices 
caudam efforrnant rotundatam. Tectrices rectricum apice gryseae, fasciis fuscis.. 
De alis non perfecte judicare possum , quia remiges multae evulsae. Prima 
remex apice nigra , medio alba etiam rhachi , ad basin margo tenuis cum 
rhachi niger. Secunda tota fere nigra , nisi quod margo latior in medio albus 
sit , et macula linearis alba ad rhachin. Tertia similis secundae , absque ma- 
cula rhacheos. Alias remiges primores non vidi. Secundariae remiges nigrae, 
margine latiore albae , in duabus anterioribus etiam basis marginis tenuioris alba. 
Primi ordinis tectrices albae, apice transversim fuscae. Trium sequentium 
ordinum tectrices basi gryseae , apice albae , per longitudinem rhacheos nigrae. 
Post has sequitur fascia alba. Supremae ex gryseo fuscoque variegatae. Hume- 
rales acuminatae. Subtus secundariae remiges apice nigrae. Tectricum duo 
supremi sive ultimi ordines fusci. 
Femora ultra genua unius pollicis cum dimidio fere denudata. Tibiae 
trium pollicum ; crassities duarum linearum cum dimidia. Digiti semipalmati, 
medius unius pollicis cum quarta parte. Ungues nigri brevissimi. 
Frons sulco exarata , lata , quadrata. 
Multum convenit Frisch. tab. 21 5 . etiam crista ante aures , et fasciis dua- 
bus alarum. Sed deficit regio nuda post oculos , et iris , rostrum ac pedes 
coerulei. 
Gccisa prope Argentoratum Ao. 1773. Junio. Nomen ab initio dederam 
charadrius otoides ; dein esse charadrium scolopacem Gmelini credideram, 
sed non est. 
